ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026372
ขอให้แก้ไขปัญหากรณีได้รับความเดือดร้อนจากการต่อท่อระบายน้ำทิ้งของเพื่อนบ้าน บริเวณ บ้านเลขที่ ....... ซอยเจริญราษฎร์ 5 แยก 4 ถนนซอยเจริญราษฎร์ แขวงบางโคล่ เขตบางคอแหลม กรุงเทพมหานคร เนื่องจากวันที่ 15-16 พฤศจิกายน 2565 เวลาประมาณ 23.00 น. ผู้ร้องได้พบเห็นว่าข้างบ้าน (ไม่ทราบชื่อ และรูปพรรณสัณฐานเจ้าของบ้าน) ต่อท่อน้ำทิ้งซึ่งมีลักษณะท่อสั้นๆ อยู่บนบริเวณชั้นดาดฟ้า โดยมิได้มีการต่อท่อยาวลงมาถึงบริเวณด้านล่าง ทำให้น้ำทิ้งไหลจากที่สูงลงมาในบริเวณบ้านของผู้ร้องซึ่งอยู่ติดกันเป็นจำนวนมาก บริเวณดังกล่าวมีน้ำท่วมขัง ส่งผลให้ผู้ร้องได้รับความเดือดร้อนเป็นอย่างมาก ประสบปัญหามาเป็นระยะเวลา 1 เดือนแล้ว ผู้ร้องจึงมีความประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าวให้แก่ผู้ร้อง เบื้องต้นได้แจ้งรายงานผลการปฏิบัติงานจาก กรุงเทพมหานคร โดยสำนักงานเขตบางคอแหลม ฝ่ายโยธา ได้ตรวจสอบปัญหาท่อระบายน้ำทิ้งที่บ้านเลขที่ 424/23 ซอยเจริญราษฎร์ 5 แยก 4 เขตบางคอแหลม พบว่ามีการต่อท่อน้ำทิ้งลักษณะท่อสั้นๆ พร้อมได้ประสานเจ้าของอาคารดำเนินการแก้ไขโดยการต่อท่อใหม่ เป็นที่เรียบร้อยแล้ว แต่ผู้ร้องแจ้งว่า บ้านหลังดังกล่าวไม่ได้มีท่อระบายน้ำทิ้งเพียง 1 ท่อ ซึ่งมีอีกจุดหนึ่งอยู่ที่บริเวณชั้นที่สามของตัวบ้าน ลักษณะเป็นท่อน้ำขนาดใหญ่ โดยจะประสบปัญหาเมื่อเกิดฝนตก จะมีน้ำไหลออกมาปริมาณมากจากท่อระบายน้ำ ทำให้บ้านของผู้ร้องเกิดน้ำท่วมขัง ทำให้ได้รับความเดือดร้อนเป็นอย่างมาก จึงมีความประสงค์ขอให้เจ้าหน้าที่ลงพื้นที่เพื่อตรวจสอบอีกครั้ง และช่วยแก้ไขปัญหาดังกล่าว (ผู้ร้องประสงค์ปกปิดข้อมูลชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata